Backstreet Boys

**Backstreet Boys** je americká spevácka chlapčenská skupina, ktorej účinkovanie začal 20. apríla 1993 hudobný producent Lou Pearlman. Tento jeho komerčný projekt má na svojom konte 13 hitov v *Top 40* amerického rebríčka Billboard Hot 100, sedem nominácií na ceny Grammy a má predaných viac ako 100 miliónov hudobných nosičov, čím sa radí na vrchol rebríčka najpredávanejších hudobných umelcov sveta.. V rebríčku Billboard 200 je Backstreet Boys jednou z mála skupín, ktorá dosiahla to, že sa jej prvých sedem albumov dostalo do jeho prvej desiatky. 

## História skupiny
### Založenie projektu
Inšpiráciou pre založenie speváckej chlapčenskej skupiny bol pre Loua Pearlmana koncom 80. rokov úspech formácie New Kids on the Block, ktorú založil v Bostone v roku 1984 producent Maurice Starr. Peniaze, 3,5&nbsp;milióna dolárov, na rozbeh kapely získal Pearlman podvodnou investorskou operáciou, Ponziho schémou. Pearlman v období od júna 1992 do začiatku roku 1993 cez inzeráty v novinách *Orlando Sentinel* postupne prijal: po reakcii v auguste 1992 matky Denise McLean, A. J. McLeana, potom postupne v októbri Nicka Cartera a v decembri Howie Dorougha. Štvrtý člen, Kevin Richardson sa do  zoskupenia dostal v marci 1993, po viacerých pokusoch, kedy sa v ňom vystriedali: Burk Parsons, Sam Licata a Charles Edwards. Piateho člena formácie, Briana Littrella, zavolal v apríli 1993 telefonicky jeho bratranec Kevin Richardson. Názov kapely „*Backstreet Boys*“, ktorá oficiálne vznikla 19. apríla 1993, je inšpirovaný pomenovaním pokútneho blšieho trhu v Orlande („*Orlando's Backstreet flea market*“). 

Prvý koncert skupiny sa konal 8. júla v zábavnom parku *[[SeaWorld]]* v Orlande pred 3&nbsp;000&nbsp;tínedžermi,. Menežovali ho Johnny Wright a Donna Wrightová, ktorí v tomto období spolupracovali s New Kids on the Block (ale aj s ’N Sync, či Janet Jackson, Justinom Timberlakem, Britney Spears a ďalšími úspešnými produktami hudobného priemyslu). 

### Debutový album
Nahrávanie ich debutového albumu, *[[Backstreet Boys (International)|Backstreet Boys]]*, oficiálne začal na jeseň roku 1994. Prvý singel s názvom „We've Got It Goin' On“ vyšiel v rádiách koncom augusta 1995. Bol úspešnejší skôr v európskych krajinách. Nahrávanie albumu bolo dokončené v apríli roku 1996. Po nahraní albumu bolo nakrútené video „Get Down (You're The One For Me)“, ich debut bol medzinárodne úspešný, nebodoval iba v USA a Kanade. Backstreet Boys sa stali hitparádovou jednotkou v Nemecku, skladba „I'll Never Break Your Heart“ sa tam stala zlatou a číslom jedna aj v Rakúsku. Po zisku platinového albumu sa formácia vydala na ázijské turné, ktoré pokračovalo v Kanade a stala sa jednou z najúspešnejších debutujúcich skupín na svete.

### Backstreet's Back
V januári 1997 skupina začala v USA nahrávať svoj druhý album *[[Backstreet's Back]]*, ktorý vyšiel v júni toho istého roku. V tomto období nahrali aj skladbu „If You Stay“ pre soundtrack k filmu *[[Booty Call]]*. Album *Backstreet's Back* vyšiel v zahraničí a pre Spojené štáty vznikla kompilácia z nahrávok z prvých dvoch albumov zoskupenia. Obidva albumy sa stali hitmi na americkom trhu ale dosiahli vrcholy hudobných rebríčkov aj v Nemecku, Nórsku, Švajčiarsku, Fínsku a v Rakúsku a predalo sa z nich na celom svete viac ako 28&nbsp;miliónov nosičov (v USA sa predalo 14&nbsp;miliónov). V decembri 1998 skupina vystúpila na koncertnom truné v 20&nbsp;krajinách a v šesťdesiatich mestách. 

### Millennium
V septembri 1998 začala zostava pripravovať ďalší album, ktorý vyšiel v máji 1999 pod názvom *[[Millennium (Backstreet Boys album)|Millennium]]*. Vydanie albumu bolo sprevádzané silnou publicitou a koncertným vystúpením v televíznej stanici MTV. 

Do rebríčka *[[Billboard 200]]* vstúpil album *Millennium* hneď na prvú pozíciu a na tomto mieste sa udržal desať týždňov. Prvý týždeň sa z neho predalo 1&nbsp;134&nbsp;000 kópií, čím sa prekonal týždňový rekord, ktorý do tejto doby držal Garth Brooks.. Len v USA sa z neho v prvý deň predalo 500&nbsp;000 kópií. Bol to ďalší rekord, ktorý prekonala v roku 2000 Britney Spears a následne ďalšia chlapčenská formácia, ktorú zmenežoval Lou Pearlman s názvom ’N Sync s albumom *[[No Strings Attached]]*. Z albumu *Millennium* pochádzajú štyri single: „I Want It That Way“, „Larger Than Life“, „Show Me The Meaning Of Being Lonely“ a „The One“. V USA sa predajom 9&nbsp;445&nbsp;732 kusov stal najlepšie predávaným albumom roku 1999, v rebríčku Billboardu sa držal 93&nbsp;týždňov a predalo sa z neho v Spojených šátoch viac ako 12&nbsp;miliónov kópií, čím sa stal trinásťkrát platinovým. Podľa informačného systému *[[Nielsen SoundScan]]* bol štrvtým najlepšie predávaným albumom USA. Na celom svete sa z neho predalo viac ako 40&nbsp;miliónov kusov.

### Black & Blue
V novembri 2000  vydala skupina Backstreet Boys nový album *[[Black & Blue]]*, ktorý sprevádzalo koncertné promo po Švédsku, Japonsku, Austrálii, Južnej Afrike, Brazílii a Spojených štátoch. V prvý týždeň sa z albumu v USA predalo viac ako milión nosičov, na celom svete to bolo spolu viac ako päť miliónov kusov. Počas prvého týždňa bol platinový v 30&nbsp;štátoch a zlatý v 10&nbsp;ďalších krajinách na celom svete.. Jeho singel „Shape of My Heart“ prvom týždni vysielalo 170&nbsp;rádií medzi Top&nbsp;40. Na svete sa dostal do Top&nbsp;5 v 
Švédsku (#1), Nórsku (#1), v Kanade (#1), Nemecku (#1), Švajčiarsku (#1), v Rakúsku a Holandsku (#1). Na celom svete sa z albumu  *Black & Blue* predalo 24&nbsp;miliónov nosičov. Na vrchol hudobných rebríčkov sa dostali v Spojenom kráľovstve aj ďalšie dva single albumu: „The Call“ a „More Than That“. Skupina nasledujúce dva roky absolvovala celosvetové koncertné turné.

### Prestávka a comeback
Medzi rokmi 2002 až 2004 došlo k prerušeniu účinkovania zoskupenia. V roku 2004 skupina vydaním singlu „Incomplete“ ohlásila comeback, po ktorom nasledoval v júni 2005 album *[[Never Gone]]*, ktorý debutoval v americkom rebríčku na treťom mieste. Po vydaní zoskupenie absolvovalo koncertné turné s rovnomenným názvom. V júni 2006 odišiel od skupiny Kevin Richardson. 

Šiestym projektom tentoraz speváckeho kvarteta Backstreet Boys, bol album *[[Unbreakable (Backstreet Boys album)|Unbreakable]]*, ktorý oficiálne vyšiel 30. októbra 2007. Prvým singlom tohto abumu bola skladba „Inconsolable“ z júla 2007 po ktorom koncom roku 2007 vyšiel ďalší, „Helpless When She Smiles“. Tieto single a album *Unbreakable* nemali úspech porovnateľný s predošlými projektami. Single sa v americkom rebríčku Billboard Hot 100 chvíľu pohybovali v prvej stovke, jedine v Japonsku sa dostala skladba „Inconsolable“ na vrchol. Album *Unbreakable* sa po svojom vydaní dostal na siedmu priečku v The Billboard 200 a v prvom týždni sa z neho predalo 81&nbsp;000&nbsp;kópií. Dva týždne od vydania album z prvej stovky rebríčka Billboardu vypadol. Začiatkom roku 2008 sa skupina vybrala na koncertné *Unbreakable Tour* do Austrálii, Japonska, Mexika, Spojeného kráľovstva, Európy, Ázie, Kanady a od konca júla 2008 do Spojených štátov. Na poslednom koncerte turné v Los Angeles, v Palladiu (Hollywood) s nimi vystúpil aj Kevin Richardson.

V druhej polovici júla 2009 vyšiel formácii Backstreet Boys nový singel „Straight Through My Heart“, ktorý bol avizovaný prevydanie ich nového albumu. Dňa 30. septembra v Japonsku a 6. októbra 2009 v USA a Kanade vydali nový album s názvom *[[This Is Us (Backstreet Boys album)|This Is Us]]*. na ktorom s nimi spolupracovali aj: Max Martin, Lady Gaga, OneRepublic spevák Ryan Tedder, RedOne, Ne-Yo, producent Brian Kennedy, Jazze Pha, raper Pitbull, Claude Kelly, Jim Jonsin, Eddie Galan, T-Pain, Rami Yacoub, Kristian Lundin a ďalší. 5. októbra bol u Briana Littrella diagnostikovaný vírus H1N1.  Dňa 30. októbra skupina oficiálne začala koncertné turné k tomuto albumu. Počas promo-tour v Japonsku skupina nahrala materiál, ktorý bude použitý pre videklip k ďalšiemu singlu s názvom „Bigger“..

## Diskografia
### Štúdiové albumy
* 1996 – *[[Backstreet Boys (International)|Backstreet Boys]]* *medzinárodné vydanie*
* 1997 – *[[Backstreet Boys (US)|Backstreet Boys]]* *vydanie pre USA*
* 1997 – *[[Backstreet's Back]]* *medzinárodné vydanie*
* 1999 – *[[Millennium (Backstreet Boys album)|Millennium]]* 
* 2000 – *[[Black & Blue]]* 
* 2005 – *[[Never Gone]]* 
* 2007 – *[[Unbreakable (Backstreet Boys album)|Unbreakable]]* 
* 2009 – *[[This Is Us (Backstreet Boys album)|This Is Us]]* 
* 2013 – *[[In a World Like This]]* 
* 2019 – *[[DNA]] *

### Kompilácie
* 2000 – *[[Backstreet Boys "For the Fans"]]* 
* 2001 – *[[The Hits: Chapter One]]* 

### Soundtracky
* *[[Sabrina, The Teenage Witch: The Album]]* 
* *[[Booty Call]]* 
* ** 
* 2001 – *[[Princess Diaries (album)|Princess Diaries]]* 
* 2001 – *[[Jimmy Neutron: Boy Genius (film)#Soundtrack|Jimmy Neutron: Boy Genius (Original Soundtrack)]]*

## Referencie

## Iné projekty

Kategória:Chlapčenské hudobné skupiny
Kategória:Popové hudobné skupiny USA
Kategória:Poprockové hudobné skupiny USA
Kategória:Dance hudobné skupiny USA
Kategória:Držitelia ceny Juno
Kategória:Držitelia ceny World Music Award
Kategória:Hudobné skupiny z 1993